stanford-oval/wikipedia huggingface dataset:
דיוויזיית המילואים השמינית (בוואריה)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
ד'תקנ"ד

ד'תקנ"ד (4554)  היא שנה עברית  אשר  החלה ביום א' בתשרי, אור ל-12 בספטמבר 793 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 794. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
הבטחת בחירות

הבטחת בחירות היא הבטחה או ערבות לציבור מסוים על ידי מועמד או מפלגה פוליטית המנסים לזכות בבחירות.
ברחבי העולם המערבי, סביר שמפלגות ימלאו את הבטחות הבחירות שלהן. דוגמה לכך היא ארצות הברית שבה פוליטיקאים מבטיחים הבטחות שנחשבות הבטחות חשובות באשר למדיניות שתקבע את הבחירות בארצות הברית. בעקבות זאת על פי מחקר שמצא שבמהלך ה-30 השנים האחרונות, חברי קונגרס הן דמוקרטים והן רפובליקנים הצביעו בקנה אחד עם פלטפורמות המפלגה שלהם בהתאמה, 74% ו-89% מהזמן, בהתאמה.
מחקר שנערך בשנת 2017 בכתב העת האמריקאי American Journal of Political Science מצא כי לפחות ב-12 מדינות (אוסטריה, בולגריה, קנדה, גרמניה, אירלנד, איטליה, הולנד, פורטוגל, ספרד, שוודיה, בריטניה וארצות הברית) מפלגות פוליטיות לעיתים קרובות ממלאות את הבטחותיהן לבוחרים.
ראו גם

מצע
הערות שוליים

1 2  Thomson, Robert; Royed, Terry; Naurin, Elin; Artés, Joaquín; Costello, Rory; Ennser-Jedenastik, Laurenz; Ferguson, Mark; Kostadinova, Petia; Moury, Catherine (2017-07-01). "The Fulfillment of Parties' Election Pledges: A Comparative Study on the Impact of Power Sharing" (PDF). American Journal of Political Science (באנגלית). 61 (3): 527–542. doi:10.1111/ajps.12313. ISSN 1540-5907.
↑  Stein, Jeff (2016-07-12). "We asked 8 political scientists if party platforms matter. Here's what we learned". Vox. נבדק ב-2016-07-19.
הבטחות שצריך לקיים

| --- | --- |

 מידע כללי
 מאת:  ג'ו ביידן
 שפת המקור:  אנגלית
 סוגה:  ספר זיכרונות
 הוצאה
 הוצאה:  רנדום האוס 
 תאריך הוצאה:  31 ביולי 2007 
 מספר עמודים:  400
 סדרה
 הספר הבא:  הבטח לי, אבא
 קישורים חיצוניים
 מסת"ב:  978-1-4000-6536-3
 
הבטחות שצריך לקיים: על החיים והפוליטיקה (באנגלית: Promises to Keep: On Life and Politics) הוא ספר זיכרונות מאת נשיא ארצות הברית, ג'ו ביידן. הספר פורסם לראשונה בהוצאת רנדום האוס ויצא לאור ב-31 ביולי 2007.
כותרת הספר נכתבה בהשראת משפט משיר שכתב המשורר האמריקאי רוברט פרוסט, וזאת מתוך שורה משירו של פרוסט "עצירה ליד חורש בערב מושלג".
הניו יורק טיימס תיאר את הספר כ"סיפור אישי מרתק".
תוכן הספר

בספר ביידן מספר על חייו, כילד שגדל במשפחה קתולית בסקרנטון שבפנסילבניה ולאחר כך גם בווילמינגטון שבדלאוור. בספר הוא מפרט על תאונת הדרכים שקרתה ב-1972, בה נהרגו את אשתו ניליה האנטר ובתם נעמי בת השנה, ואת המאבקים שניהל בעקבות התאונה. בבנוסף לכך הוא כותב על הניסיון השני שניתן לו בעקבות דייט שערך עם ג'יל ג'ייקובס בשנת 1975, בכך שהחל בקריירה של ייצוג דלאוור בסנאט. בספר ביידן סוקר קמפיין הבחירות שלו לנשיאות ארצות הברית בבחירות לנשיאות שנערכו ב-1988.
מלבד זאת כתב כיצד גבר על הגמגום שבו לקה וזאת לאחר שבילה שעות רבות בציטוט שירה מול מראה.
הערות שוליים

↑  Biden, Joe (2008). Promises to Keep: On Life and Politics. ISBN 978-0812976212.
↑  Dakss, Brian (1 באוגוסט 2007). "Joe Biden's "Promises To Keep"". CBS News. נבדק ב-7 באוגוסט 2020. {{cite news}}:  (עזרה)
↑  "Joe Biden's First Wife, Neilia, and Daughter Naomi Passed Away In a 1972 Accident". Marie Claire. 30 ביולי 2019. נבדק ב-6 באוגוסט 2020. {{cite news}}:  (עזרה)
ערך זה הוא קצרמרבנושא ספרים. אתם מוזמנים לתרום לוויקיפדיה ו.
הבזיליקה של פרנציסקוס הקדוש מאסיזי

הכניסה לבזיליקה העליונה
הבזיליקה של פרנציסקוס הקדוש מאסיזי (באיטלקית: Basilica Papale di San Francesco, בלטינית: Basilica Sancti Francisci Assisiensis) היא כנסייה קתולית, אתר מורשת עולמית ומטה המסדר הפרנציסקני. הכנסייה נמצאת באסיזי, עיר במחוז אומבריה שבאיטליה. הכנסייה מהווה מוקד משיכה למיליוני מבקרים מדי שנה: צליינים ותיירים.
הכנסייה מוקדשת לפרנציסקוס מייסד המסדר הפרציסקני, שנולד באסיזי ב-1182 ורבות מפעולותיו היו בה, ובה גם נפטר ב-1226. בשנת 1228, בעקבות הכרתו כקדוש, הוחל בבניית הכנסייה לכבודו. הבנייה הסתיימה ב-1253. קברו של פרנציסקוס נמצא בכנסייה.
בנוסף למשמעותה הדתית, יש לכנסיית פרנציסקוס הקדוש חשיבות ארכיטקטונית ואמנותית. בנימוקים לבחירתה כאתר מורשת עולמית נאמר: "הבזיליקה היא דוגמה בולטת לסוג של מבנה שהשפיע משמעותית על התפתחות הארכיטקטורה והאמנות הפלסטית בעולם". פנים הבזיליקה מעוטר ברובו בפרסקאות מעשה ידיהם של גדולי היוצרים של תקופת הפרוטו-רנסאנס: צ'ימבואה, ג'וטו, פייטרו לורצטי וסימונה מרטיני. יש משערים שגם פייטרו קווליני.
דיוויזיית המילואים השישית (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  2 באוגוסט 1914 – 23 באוגוסט 1918 (4 שנים)
 מלחמות:  מלחמת העולם הראשונה
 פיקוד
 מפקד נוכחי:  Hans Below 
 מפקדים
 
דיוויזיית המילואים ה-6 (בגרמנית: 6. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-3, שהיה חלק מהארמייה הראשונה. היא לחמה במסעות הפתיחה נגד הצבא הבלגי וחיל המשלוח הבריטי, כולל קרב מונס, והשתתפה במצור על אנטוורפן. היא לחמה באזור איסר במהלך המרוץ אל הים. בדצמבר 1914 הועברה הדיוויזיה לחזית המזרחית. ב-1915 היא לחמה במתקפת גורליצה-טרנוב. היא נשארה בחזית המזרחית עד מאי 1917, אז הועברה לאזור ורדן. היא ספגה אבדות כבדות במתקפה הצרפתית באוגוסט אותה שנה, והוחזרה לחזית המזרחית, שם תפסה גזרה שקטה בגליציה. במרץ 1918 היא חזרה לחזית המערבית והשתתפה במתקפת האביב הגרמנית. היא פורקה ויחידותיה וחייליה התפזרו ליחידות אחרות בספטמבר 1918. מטה הדיוויזיה נשלח לאחר מכן לחזית המקדונית, שם נטל חלק בלחימה במקדוניה ובסרביה.
מפקדים

אמיל פון שיקפוס אונד נוידורף (2 באוגוסט 1914 – 27 במאי 1915)
הנס פון בלוב (26 בדצמבר 1914 – 12 באוקטובר 1916)
הינקו פון ליטוויץ (13 באוקטובר 1916 – 25 באוקטובר 1916)
פרידריך פון אאוורטר (26 באוקטובר 1916 – 25 באפריל 1917)
אלפרד דיטריך (26 באפריל 1917 – 23 באוגוסט 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
האסכולה הרומאית

האסכולה הרומאית (באיטלקית: Scuola Romana) הייתה קבוצת מלחינים, בראש ובראשונה של מוזיקה כנסייתית, שפעלו ברומא במשך המאות ה-16 וה-17, תקופה שהקיפה את שלהי הרנסאנס וראשית הבארוק. המונח מתייחס גם למוזיקה שיצרו. רבים מן המלחינים עמדו בקשר ישיר עם הוותיקן והקאפלה האפיפיורית, אם כי עבדו בכנסיות שונות; מבחינה סגנונית, קיים לא אחת ניגוד בינם לבין מלחיני האסכולה הוונציאנית, תנועה שפעלה באותן שנים והייתה מתקדמת הרבה יותר. המלחין המפורסם ביותר באסכולה הרומאית היה ג'ובאני פיירלואיג'י דה פלסטרינה, ששמו נקשר זה ארבע-מאות שנים עם שלמות פוליפונית חלקה וצלולה. עם זאת, היו עוד מלחינים רבים שפעלו ויצרו ברומא, במגוון סגנונות וצורות.
להלן שמות החברים באסכולה הרומאית, לרבות אלה שפעלו ברומא רק בחלק מן הקריירה

ג'ובאני פיירלואיג'י דה פלסטרינה (1525 בקירוב-1594)
ג'ובאני אנימוצ'ה (1520 בקירוב-1571)
פליצ'ה אנריו (1564 בקירוב-1614)
ג'ובאני פרנצ'סקו אנריו (1567 בקירוב-1630) (אחיו הצעיר של פליצ'ה)
גרגוריו אלגרי (1582–1652) (מחבר המיזררה)
פאולו בלאסיו (1554–1594)
אנטוניו צ'יפרה (1584–1629)
דומניקו אלגרי (1585 בקירוב-1629)
מארק אנטוניו אינג'ניירי (1545 בקירוב-1592)
ג'ובאני מריה נאנינו (1543–1607)
אמיליו דה קאבליירי (1560 בקירוב-1602)
אניבאלה סטאבילה (1535 בקירוב-1595)
ג'ובאני דראגוני (1540 בקירוב-1598)
פרנצ'סקו סוריאנו (1548 בקירוב-1621)
פאולו קוואליאטי (1555 בקירוב-1628)
רוג'רו ג'ובאנלי (1560 בקירוב-1628)
ג'ובאני ברנרדינו נאנינו (1560–1623)
סטפאנו לאנדי (1586 או 1587–1639)
וירג'יליו מאצוקי (1597–1646)
פרנצ'סקו פוג'ה (1604–1688)
אניבאלה זואילו (1537 בקירוב-1599)
ברתולמיאו רוי (1530 בקירוב-1599)
ג'ובאני דה מאקה (1550 בקירוב-1614)
יוהנס מטלארט (לפני 1538–1607)
רינאלדו דל מל (1554 בקירוב-1598)
ג'אקומו קריסימי (1605–1674)
| --- | --- |
בקרת זהויות :  GND: 1047832313
הבחירות הכלליות בגרמניה 2005

הבחירות הכלליות בגרמניה הן הבחירות לבונדסטאג שנערכו ב-18 בספטמבר 2005. בבחירות ניצחה אנגלה מרקל מהמפלגה הנוצרית-דמוקרטית הגרמנית את הקנצלר המכהן גרהרד שרדר מהמפלגה הסוציאל-דמוקרטית.
כתוצאה מבחירות הייתה אפשרות להקמת ממשל חדש במסגרת קואליציית ג'מייקה, אפשרות זו לא מומשה.
מועמדים ראשיים

| מפלגה | מפלגה | מפלגה | מפלגה | אידאולוגיה | מנהיג | תוצאות 2002> קולות (%) | תוצאות 2002> מושבים |
| --- | --- | --- | --- | --- | --- | --- | --- |
|  | SPD | SPD | המפלגה הסוציאל-דמוקרטית | סוציאל-דמוקרטיה, פרוגרסיביזם | גרהרד שרדר | 38.5% | 251 / 603 |
|  | CDU/CSU | CDU | המפלגה הנוצרית-דמוקרטית הגרמנית   | דמוקרטיה נוצרית, שמרנות ליברלית | אנגלה מרקל | 38.5% | 248 / 603 |
|  | CDU/CSU | CSU | המפלגה הנוצרית-סוציאלית בבוואריה | דמוקרטיה נוצרית, שמרנות ליברלית | אנגלה מרקל | 6.2% | 248 / 603 |
|  | Grüne | Grüne | ברית ה-90/הירוקים | איכות הסביבה, פוליטיקה ירוקה | יושקה פישר | 8.6% | 55 / 603 |
|  | FDP | FDP | המפלגה הדמוקרטית החופשית | ליברליזם | גידו וסטרוולה | 7.4% | 47 / 603 |
|  | Linke | Linke | די לינקה | דמוקרטיה סוציאליסטית | גרגור גיזי ואוסקר לפונטן | 4.0% | 2 / 603 |
תוצאות > תוצאות לפי מדינה

| מדינה תוצאות ב-% | המפלגה הסוציאל-דמוקרטית | CDU/CSU | המפלגה הדמוקרטית החופשית | די לינקה | ברית ה-90/הירוקים | אחר |
| --- | --- | --- | --- | --- | --- | --- |
| באדן-וירטמברג באדן-וירטמברג | 30.1 | 39.2 | 11.9 | 3.8 | 10.7 | 4.3 |
| בוואריה בוואריה | 25.5 | 49.2 | 9.5 | 3.4 | 7.9 | 4.5 |
| ברלין ברלין | 34.3 | 22.0 | 8.2 | 16.4 | 13.7 | 5.4 |
| ברנדנבורג ברנדנבורג | 35.8 | 20.6 | 6.9 | 26.6 | 5,1 | 5.1 |
| ברמן ברמן | 42.9 | 22.8 | 8.1 | 8.4 | 14.3 | 3.5 |
| המבורג המבורג | 38.7 | 28.9 | 9.0 | 6.3 | 14.9 | 2.2 |
| הסן הסן | 35.6 | 33.7 | 11.7 | 5.3 | 10.1 | 3.6 |
| חבל הסאר חבל הסאר | 33.3 | 30.2 | 7.4 | 18.5 | 5.9 | 4.7 |
| מקלנבורג-מערב פומרניה מקלנבורג-מערב פומרניה | 31.7 | 29.6 | 6.3 | 23.7 | 4.0 | 4.1 |
| נורדריין-וסטפאליה נורדריין-וסטפאליה | 40.0 | 34.4 | 10.0 | 5.2 | 7.6 | 2.8 |
| סקסוניה סקסוניה | 24.5 | 30.0 | 10.2 | 22.6 | 4.8 | 7.7 |
| סקסוניה-אנהלט סקסוניה-אנהלט | 32.7 | 24.7 | 8.1 | 26.6 | 4.1 | 3.9 |
| סקסוניה התחתונה סקסוניה התחתונה | 43.2 | 33.6 | 8.9 | 4.3 | 7.4 | 2.6 |
| ריינלנד-פפאלץ ריינלנד-פפאלץ | 34.6 | 36.9 | 11.7 | 5.6 | 7.3 | 3.9 |
| שלזוויג-הולשטיין שלזוויג-הולשטיין | 38.2 | 36.4 | 10.1 | 4.6 | 8.4 | 2.2 |
| תורינגיה תורינגיה | 29.8 | 25.7 | 7.9 | 26.1 | 4.8 | 5.7 |
דיוויזיית המילואים החמישית (בוואריה)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  ממלכת בוואריה ממלכת בוואריה הקיסרות הגרמנית הקיסרות הגרמנית
 שיוך:   הצבא הבווארי  צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  2 באוגוסט 1914 – 14 בדצמבר 1918 (4 שנים)
 מלחמות:  מלחמת העולם הראשונה
 פיקוד
 מפקדים:  ראו בהמשך
דיוויזיית המילואים הבווארית החמישית (בבווארית: 5. Königlich Bayerische Reserve-Division) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.
היסטוריה

הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים הבווארי ה-1 בפיקוד קרל פון פאסבנדר, אשר בתורו נערך בחזית המערבית כחלק מהארמייה השישית בפיקוד רופרכט, נסיך הכתר של בוואריה. הדיוויזיה הוקמה וגויסה בבוואריה, בעיקר בבוואריה העליונה ובפרנקוניה העליונה והתיכונה. כדיוויזיית מילואים, היא כללה חיילי מילואים רבים שהוחזרו לשירות. הדיוויזיה נטלה חלק בקרב לורן, ובאוקטובר 1914 הועברה צפונה, שם נטל חלק בקרב אראס. בקיץ 1916 לחמה הדיוויזיה בקרב הסום, ולאחר מכן נשארה באזור הסום והאן עד ינואר 1917. לאחר מכן היא הועברה לעתודת הארמייה הראשונה כדי לנוח ולהתאושש. לאחר החזרה לקו, היא לחמה בקרב השני על האן, ומאוחר יותר בשנת 1917, היא לחמה בקרב פשנדל. בשנת 1918, לחמה הדיוויזיה במתקפת האביב הגרמנית. הדיוויזיה סיימה את המלחמה בלחימה נגד מתקפת מז-ארגון האמריקאית. המודיעין של בעלות הברית דירג את הדיוויזיה כדיוויזיה טובה סוג ב'.
מפקדים

פרידריך קרס פון קרסנשטיין (2 באוגוסט 1914–9 בספטמבר 1915)
אוגוסט איפלקופר (10 בספטמבר 1915–29 בספטמבר 1917)
הרמן פון בורקהרדט (30 בספטמבר 1917–14 בדצמבר 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

↑  לקראת סוף המאה ה-19, הצבא הפרוסי היה למעשה הצבא הגרמני, שכן בתקופת האיחוד הגרמני (1866–1871) מדינות הקיסרות הגרמנית כרתו בריתות עם פרוסיה בנוגע לצבאותיהן. רק צבא בוואריה נותר אוטונומי לחלוטין ונכנס תחת שליטת פרוסיה רק בתקופת מלחמה.
↑  5. Bayerische-Reserve-Division (Chronik 1915/1919)
↑  5. Bayerische-Reserve-Division (Chronik 1914/1919)
↑  Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 123-125.
דיוויזיית המילואים השלישית (האימפריה הגרמנית)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  הקיסרות הגרמנית הקיסרות הגרמנית
 שיוך:   צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  2 באוגוסט 1914 – 23 בנובמבר 1918 (4 שנים)
 מלחמות:  מלחמת העולם הראשונה
 פיקוד
 מפקדים
דיוויזיית המילואים השלישית (בגרמנית: 3. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה

הדיוויזיה הוקמה ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועדה להוות יחידת גיבוי לדיוויזיה ה-1. כמפקדה הראשון מונה קורט פון מורגן, והיחידות בה היו פחות איכותיות מאשר בקורפוסים הסדירים. הדיוויזיה נערכה בחזית המזרחית כחלק מקורפוס המילואים ה-1 במסגרת הארמייה השמינית בפיקוד מקסימיליאן פון פריטוויץ. ב-20 באוגוסט 1914 לחמה הדיוויזיה באגף הימני של הארמייה השמינית מול צבא האימפריה הרוסית בקרב גומבינן במסגרת החזית המזרחית. בהמשך היא לחמה בקרב טננברג ובקרב האגמים המזוריים. הדיוויזיה השתתפה בקרב האגמים המזוריים השני ובקרב וילנה. במי 1917 היא הועברה לחזית המערבית, שם לחמה בקרב איפר השלישי ובמתקפת האביב הגרמנית. לאחר מכן לחמה נגד מתקפת מאה הימים של בעלות הברית, ועם סיום המלחמה פורקה הדיוויזיה. המודיעין של בעלות הברית דירג אותה כדיוויזיה ממדרגה שלישית.
מפקדים

קורט פון מורגן (2 באוגוסט 1914 – 6 בנובמבר 1914)
ריכרד קולווה (7 בנובמבר 1914 – 18 ביולי 1915)
פאול ויינשנק (12 בפברואר 1916 – 1 בפברואר 1917)
היינריך פון ויטינגהוף (2 בפברואר 1917 – 21 באפריל 1917)
רודולף רושה (22 באפריל 1917 – 23 בנובמבר 1918)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

↑  3. Reserve-Division - Der erste Weltkrieg
↑  Histories of Two Hundred and Fifty-One Divisions of the German Army which Participated in the War (1914–1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920)
דון הרפר

דון הרפר-נלסון (באנגלית: Dawn Harper-Nelson; נולדה ב-13 במאי 1984) היא אתלטית אמריקאית. היא אלופה אולימפית (בייג'ינג 2008) בריצת 100 מטר משוכות.
ביוגרפיה

הרפר נולדה באיסט סנט לואיס, אילינוי. היא מתאמנת בהדרכתו של בוב קרסי בעלה של ג'קי ג'וינר קרסי אלופה אולימפית. למדה פסיכולוגיה באוניברסיטת קליפורניה בלוס אנג'לס (UCLA).
ביוגרפיה > 2003

בשנת 2003 זכתה הרפר במדליית זהב הן באליפות ארצות הברית באתלטיקה לנוער בריצת 100 מטר משוכות בתוצאה של 13.28 שניות והן במשחקים הפאן אמריקאים לנוער בתוצאה של 13.42 שניות.
ביוגרפיה > 2005

באליפות ארצות הברית באתלטיקה שנערכה בשנת 2005 סיימה הרפר במקום שמיני בריצת 100 מטר משוכות בתוצאה של 13.23 שניות. באליפות המכללות של ארצות הברית (NCAA) שנערכה אותה שנה היא זכתה במדליית ארד בריצה זו בתוצאה של 12.91 שניות.
ביוגרפיה > 2006

באליפות ארצות הברית באתלטיקה שנערכה בשנת 2006 סיימה הרפר במקום שביעי בריצת 100 מטר משוכות בתוצאה של 13.02 שניות. באליפות המכללות של ארצות הברית (NCAA) שנערכה אותה שנה היא סיימה במקום רביעי בריצה זו בתוצאה של 12.92 שניות. היא קבעה שיא אישי בריצה זו בתוצאה של 12.80 שניות.
ביוגרפיה > 2007

באליפות ארצות הברית באתלטיקה שנערכה בשנת 2007 סיימה הרפר במקום שמיני בריצת 100 מטר משוכות בתוצאה של 13.07 שניות. באותה שנה היא קבעה שיא אישי בריצה זו בתוצאה של 12.67 שניות.
ביוגרפיה > 2008 > אלופה אולימפית

באולימפיאדת בייג'ינג (2008) זכתה הרפר במדליית זהב בריצת 100 מטר משוכות בשיא אישי של 12.54 שניות, לפני סאלי פירסון מאוסטרליה (12.64 שניות) ופריסילה לופז-שלייפ מקנדה (12.64 שניות).
ביוגרפיה > 2009

באליפות העולם באתלטיקה שנערכה בברלין, גרמניה בשנת 2009 סיימה הרפר במקום שביעי בריצת 100 מטר משוכות בתוצאה של 12.81 שניות. בשלב חצי הגמר היא קבעה את שיאה האישי ואת התוצאה המהירה בתחרות כולה, 12.48 שניות, תוצאה שהייתה מאפשרת לה לזכות במדליית זהב.
ביוגרפיה > 2011

באליפות העולם באתלטיקה שנערכה בטגו, קוריאה הדרומית בשנת 2011 זכתה הרפר במדליית ארד בריצת 100 מטר משוכות, בשיא אישי חדש של 12.47 שניות, אחרי פירסון שקבעה שיא תחרות חדש ואת התוצאה הרביעית בטיבה בהיסטוריה של ריצה זו, 12.28 שניות ובת ארצה דניאל קרותרס (12.47 שניות).
ביוגרפיה > 2012

באולימפיאדת לונדון (2012) זכתה הרפר במדליית כסף ולא הצליחה להגן על תוארה, בריצת 100 מטר משוכות בשיא אישי חדש של 12.37 שניות, אחרי סאלי פירסון שקבעה שיא אולימפי חדש של 12.35 שניות, ולפני בת ארצה קלי וולס (12.48 שניות).
שיאיה האישיים

אצטדיון פתוח
ריצת 100 מטר: 11.90 שניות (2005)
ריצת 100 מטר משוכות: 12.37 שניות (2012)
אולם סגור
ריצת 60 מטר משוכות: 7.98 שניות (2006)
ד'תקנ"ח

ד'תקנ"ח (4558)  היא שנה עברית  אשר  החלה ביום א' בתשרי, אור ל-28 באוגוסט 797 (לפי הלוח היוליאני, שהיה נהוג אז), והסתיימה ביום כ"ט באלול, 14 בספטמבר 798. שנה מסוג בחה, היא מעוברת, ואורכה 383 ימים. זו שנה ראשונה לשמיטה.
נפטרו

ראש ישיבת פומפדיתא הגאון רב ישעיה הלוי בן אבא - 796-798 ד'תקנ"ו-ד'תקנ"ח
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
דיוויזיית המילואים הראשונה (בוואריה)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  ממלכת בוואריה ממלכת בוואריה הקיסרות הגרמנית הקיסרות הגרמנית
 שיוך:   הצבא הבווארי  צבא הקיסרות הגרמנית
 סוג:  דיוויזיה
 אירועים ותאריכים
 תקופת הפעילות:  2 באוגוסט 1914 – ינואר 1919 (כ־4 שנים)
 מלחמות:  מלחמת העולם הראשונה
 פיקוד
 מפקדים:  ראו בהמשך
דיוויזיית המילואים הבווארית הראשונה (בבווארית: 1. Königlich Bayerische Reserve-Division) הייתה דיוויזיה בצבא הבווארי ובצבא הקיסרות הגרמנית, אשר לחמה במלחמת העולם הראשונה ופורקה ב-1919.
היסטוריה

הדיוויזיה הוקמה ב-2 באוגוסט 1914 כחלק מהגיוס הגדול של פרוץ מלחמת העולם הראשונה. היא נכללה במסגרת קורפוס המילואים הבווארי ה-1 בפיקוד קרל פון פאסבנדר, אשר בתורו נערך בחזית המערבית כחלק מהארמייה השישית בפיקוד רופרכט, נסיך הכתר של בוואריה. הדיוויזיה הוקמה וגויסה בבוואריה, בעיקר בבוואריה העליונה ובפרנקוניה העליונה והתיכונה. כדיוויזיית מילואים, היא כללה חיילי מילואים רבים שהוחזרו לשירות. הדיוויזיה נטלה חלק בקרב לורן, ובאוקטובר 1914 הועברה צפונה, שם נטלה חלק בקרב אראס. בקיץ 1916 לחמה הדיוויזיה בקרב הסום, ולאחר מכן נשארה באזור הסום והאן עד ינואר 1917. לאחר מכן היא הועברה לעתודת הארמייה הראשונה כדי לנוח ולהתאושש. לאחר החזרה לקו, היא לחמה בקרב פשנדל, ובשנת 1918, לחמה הדיוויזיה בקרב איפר הרביעי. לאחר מכן נותרה הדיוויזיה באזור איפר, שם לחמה בקרב איפר החמישי לקראת סוף המלחמה.
מפקדים

אלפרד פון גרינגר (2 באוגוסט 1914–19 בפברואר 1917)
פרידריך פון פכמן (19 בפברואר 1917–ינואר 1919)
לקריאה נוספת

Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הערות שוליים

↑  לקראת סוף המאה ה-19, הצבא הפרוסי היה למעשה הצבא הגרמני, שכן בתקופת האיחוד הגרמני (1866–1871) מדינות הקיסרות הגרמנית כרתו בריתות עם פרוסיה בנוגע לצבאותיהן. רק צבא בוואריה נותר אוטונומי לחלוטין ונכנס תחת שליטת פרוסיה רק בתקופת מלחמה.
גרנד פרי בריטניה

| --- | --- |
 ענף:  פורמולה 1
 תאריך ייסוד:  1926
 ארגון מפעיל:  הפדרציה הבין-לאומית לרכב 
 עיר מארחת:  Silverstone Circuit 
 הכי הרבה זכיות:  אליפות הנהגים:   בריטניה לואיס המילטון (9)   אליפות היצרנים:   איטליה פרארי (17)
 www.silverstone.co.uk
 קואורדינטות:  52°04′16″N 1°00′58″W﻿ / ﻿52.071°N 1.016°W﻿ / 52.071; -1.016
 he
 
 תוואי המסלול בו מתקיים  המרוץ מאז שנת 2011
 
גרנד פרי בריטניה הוא מרוץ גרנד פרי המתקיים אחת לשנה כחלק מסבב מרוצי אליפות הפורמולה 1. הגרנד פרי הבריטי הוא המרוץ הוותיק ביותר באליפות - היה זה מרוץ הבכורה שפתח את האליפות בשנת 1950, עונת הבכורה. מרבית המרוצים נערכו במסלול סילברסטון. מאז שנת 1948 המנצח במרוץ מקבל את "גביע הגרנד פרי הבריטי" המוענק על ידי "מועדון הרכב המלכותי".
היסטוריה > ברוקלנדס: 1926–1927

מסלול ברוקלנדס נבנה בשנת 1907 בוייברידג', שבמחוז סארי הנמצא בסמוך ללונדון. היה זה המסלול הראשון שתוכנן מלכתחילה לשמש כמסלול מרוצים ושימש גם כאחד משדות התעופה הראשונים במדינה. מרוץ הגרנד פרי הראשון תוכנן על ידי הנרי סגראב, נהג המרוצים הבריטי שניצח בגרנד פרי צרפת בשנת 1923 ובגרנד פרי סן סבסטיאן שנה לאחר מכן. במרוץ הבכורה ניצחו צמד הנהגים הצרפתים לואי וגנר ורוברט סנישאל. שנה לאחר מכן התקיים במסלול הגרנד פרי השני.
במהלך השנים הבאות התקיימו בבריטניה מספר מרוצים, שלא היו חלק מסבבי האליפות. גרנד פרי דונינגטון התקיים בשנים 1937 ו-1938 בדונינגטון פארק. המרוצים התקיימו בשליטה של היצרנים הגרמנים. ברנד רוזמאייר וטאציו נובולארי, שניהם נהגי חברת יוניון אוטו ניצחו במרוץ.
מנצחים > נהגים שניצחו את המרוץ מספר פעמים

נהגים המופיעים בכתב מודגש עדיין פעילים
| ניצחונות | נהג | שנים |
| --- | --- | --- |
| 9 | בריטניה לואיס המילטון | 2008, 2014, 2015, 2016, 2017, 2019, 2020, 2021, 2024 |
| 5 | בריטניה ג'ים קלארק | 1962, 1963, 1964, 1965, 1967 |
| 5 | צרפת אלן פרוסט | 1983, 1985, 1989, 1990, 1993 |
| 4 | בריטניה נייג'ל מנסל | 1986, 1987, 1991, 1992 |
| 3 | אוסטרליה ג'ק ברבהאם | 1959, 1960, 1966 |
| 3 | אוסטריה ניקי לאודה | 1976, 1982, 1984 |
| 3 | גרמניה מיכאל שומאכר | 1998, 2002, 2004 |
| 2 | ארגנטינה חוסה פרוילאן גונזלס | 1951, 1954 |
| 2 | איטליה אלברטו אסקרי | 1952, 1953 |
| 2 | בריטניה סטירלינג מוס | 1955, 1957 |
| 2 | בריטניה ג'קי סטיוארט | 1969, 1971 |
| 2 | ברזיל אמרסון פיטיפלדי | 1972, 1975 |
| 2 | קנדה ז'אק וילנב | 1996, 1997 |
| 2 | בריטניה דייוויד קולטהרד | 1999, 2000 |
| 2 | ספרד פרננדו אלונסו | 2006, 2011 |
| 2 | גרמניה סבסטיאן פטל | 2009, 2018 |
| 2 | אוסטרליה מארק ובר | 2010, 2012 |
מנצחים > קבוצות שניצחו את המרוץ מספר פעמים

קבוצות המופיעות בכתב מודגש הן קבוצות שעדיין פעילות באליפות 

קבוצות המופיעות עם רקע ירוק הן קבוצות שהתחרו בעידן שלפני מלחמת העולם השנייה 

קבוצות המופיעות עם רקע ורוד הן קבוצות שהתחרו בשנים בהן המרוץ לא נכלל כחלק מאליפות הפורמולה 1
| ניצחונות | יצרן | שנים |
| --- | --- | --- |
| 17 | איטליה פרארי | 1951, 1952, 1953, 1954, 1958, 1961, 1976, 1978, 1990, 1998, 2002, 2003, 2004, 2007, 2011, 2018, 2022 |
| 14 | בריטניה מקלארן | 1973, 1975, 1977, 1981, 1982, 1984, 1985, 1988, 1989, 1999, 2000, 2001, 2005, 2008 |
| 10 | בריטניה ויליאמס | 1979, 1980, 1986, 1987, 1991, 1992, 1993, 1994, 1996, 1997 |
| 10 | גרמניה מרצדס | 1955, 2013, 2014, 2015, 2016, 2017, 2019, 2020, 2021, 2024 |
| 8 | בריטניה לוטוס | 1962, 1963, 1964, 1965, 1967, 1968, 1970, 1972 |
| 4 | אוסטריה רד בול | 2009, 2010, 2012, 2023 |
| 2 | צרפת דלגה | 1926, 1927 |
| 2 | איטליה מזארטי | 1948, 1949 |
| 2 | בריטניה קופר | 1959, 1960 |
| 2 | בריטניה טיירל | 1971, 1974 |
| 2 | צרפת רנו | 1983, 2006 |